چواش کیپ دی لڑائی

چواش کیپ دی لڑائی (23 اکتوبر 1582ء) چ روسی سلطنت دی یرماک تیموفیئوچ دی قیادت چ مہم دی فتح تے خانان سائبیریا دے آخری خان کوچم خان دی شکست تے ختم ہوئی ، جس نال مسلماناں دی سائبیریا تے حکومت دا خاتمہ ہو گئیا ۔ ایہہ جنگ خانان سائبیریا دے راجکھر قاشلق [[عسکیر) دے نیڑے ہوئی سی ۔

 سیاق و سباق 

کوچم خان نے خانان سائبیریا دا اقتدار سمبھالدے ای روسی سلطنت دے نیڑلے علاقے پرم تے حملے شروع کر دتے ۔ تاجر ستروگانوو جس نے کوہ یورال دے ذخائر لبھے سن ،  نے کاسکاں کول درخواست کیتی اوہ سائبیریائی تاتاریاں نوں اسدا جواب دین ۔ کاسکاں نے 540 سپاہیاں دا اک دستہ جہڑا ہتھاراں تے گولہ بارود نال لیس سی ، تیار کیتا ۔ اینہاں نال بعد چ 300 جرمن تے لتھوانی قیدی وی زار روس نے بھیج دتے ۔ 

 قاشلق قلعہ بندی 
قاشلق دی جنگ توں پہلے قلعہ بندی اینی چنگی نئیں سی  محاصرے نوں دیکھدے ہوئے تاتاراں نے دریائے ارتش دے کنارے لڑائی لڑن دا فیصلہ کیتا تے اس علاقے چ جنگلات توں لک کے حملے کرن دی وی آسانی وی سی ۔ اگرچہ تاتاریاں دیاں توپاں میدان جنگ چ لائیاں گئیاں پر جنگ دے دوران اینہاں نے کوئی وی گولہ نئیں داغیا ۔

 لڑائی 

کاسک دریا دے کنارے پہنچ گئے تے سائبیریائی تاتاریاں تے بندوقاں نال فائر کرن لگے  تے تاتاری اسدا جواب تیر برسا دے دین لگے ۔  روسی فائراں نال جنگل چ چھپے تاتاریاں دا بوہتا جانی نقصان نئیں ہوئیا ۔ 

سائبیریائی تاتاراں نے مامیتقل دی قیادت چ کاسک مہم تے جوابی حملہ کیتا ۔ کاسکاں نے مربع شکل چ خود نوں ترتیب دتا تے بندوقچی مرکز توں فائر کردے سن ۔  خنتی تے مانسی قبائلی جہڑے سائبیریا دی فوج دا اک حصہ سن ، زیادہ تر شکاری سن ، جنہاں نے کدے وی کسے جنگ چ جس چ مخالف فوجی بندوقاں نال لیس ہون ، حصہ نئیں لئیا سی ۔ اس لئی جنگ چ خانان سائبیریا دی شکست ہوئی ۔

اس شکست دی اک وڈی وجہ تاتاری فوج دا جدید اسلحہ نال لیس نال ہونا تے تربیت دی کمی سی ، جدوں کہ مخالف فوجاں تربیت یافتہ تے جدید ہتھیاراں نال لیس سن ۔ 

 باہرلے جوڑ 

(راس چواش)چواش کیپ چ لڑائی]
یرماک دی فوج
کتاب روسی ایٹنوس چ سائبیریا دی لڑائی

گٹھ:روس
گٹھ:روس دیاں جنگاں
category:تاتارستان
category:جنگاں
گٹھ:روس دی تریخ
گٹھ:روس دے علاقے چ قائم سابق مسلم ریاستاں